**Sveučilište J.J. Strossmayera u Osijeku**

**Fakultet elektrotehnike, računarstva i informacijskih tehnologija Osijek**

**Kneza Trpimira 2b, 31000 Osijek**

**PRORAČUNSKA OBRAZLOŽENJA 2023. – IZMJENE I DOPUNE FINANCIJSKOG PLANA ZA 2023. GODINU**

1. **UVOD**

Fakultet elektrotehnike, računarstva i informacijskih tehnologija Osijek je jedna od sastavnica Sveučilišta Josipa Jurja Strossmayera u Osijeku koja ustrojava i izvodi sveučilišne studije te razvija znanstveni i stručni rad u jednom ili više znanstvenih i stručnih polja.

Zadaća Fakultet elektrotehnike, računarstva i informacijskih tehnologija Osijek je provođenje znanstvenih, razvojnih i stručnih istraživanja iz područja elektrotehnike i njoj srodnih grana, na kojima se temelji preddiplomsko, diplomsko i poslijediplomsko obrazovanje pri čemu aktivno surađuje s akademskim i gospodarskim partnerima u domovini i inozemstvu. Fakultet elektrotehnike, računarstva i informacijskih tehnologija Osijek teži biti znanstveni i istraživački centar izvrsnosti iz polja elektrotehnike u regiji u kojoj djeluje, pa i šire, s jasnim profilom usmjerenim na održivi razvoj provođenja kvalitetnog i učinkovitog obrazovanja koje se temelji na rezultatima učenja i koncepciji cijelo životnog obrazovanja. Time će Fakultet elektrotehnike, računarstva i informacijskih tehnologija Osijek pokazati svoju najvišu odgovornost prema razvoju visokog obrazovanja, istraživačkih karijera i projekata i svakako doprinijeti tranziciji u društvo znanja.

Zakon o proračunu. Članak 28. (Narodne novine br. 87/2008, 136/12 i 15/15), obvezuje proračunske korisnike na donošenje prijedloga financijskog plana koji u sebi sadrži:

* Prihode i primitke iskazane po vrstama
* Rashode i izdatke predviđene za trogodišnje razdoblje, razvrstane prema proračunskim klasifikacijama i
* Obrazloženje prijedloga financijskog plana.

Financijski plan je akt proračunskog korisnika kojim su utvrđeni njegovi prihodi i primici te rashodi i izdatci u skladu s proračunskim klasifikacijama (sukladno članku 3. Točka 12. Zakona o proračunu).

Korisnici proračuna obvezni su izraditi procjenu prihoda i primitaka po izvorima financiranja (opći prihodi i primici, vlastiti prihodi, pomoći, donacije, prihodi od nefinancijske imovine, prihodi za posebne namjene, namjenski prihodi od zaduživanja).

U financijskom planu pod stavkom prihoda odvojeno su planirani prihodi ostvareni na tržištu (vlastiti prihodi) od prihoda proračuna (prihodi: za pokriće troškova poslovanja, za pokriće kapitalnih investicija, za pokriće ugovornih obveza) i ostalih prihoda (donacije, zajmovi, pomoći i ostali prihodi).

1. **Nastavna djelatnost**

* **OPIS PROGRAMA**

Studijski programi izvode se u skladu s Bolonjskom deklaracijom te se temelje na ishodima učenja koje studenti trebaju usvojiti u okviru opterećenja definiranog pomoću ECTS bodova (European credit transfer and accumulation system) pri čemu jedan ECTS bod odgovara 25 do 30 radnih sati, a opterećenje jedne godine studija iznosi 60 ECTS-a.

Za svaki predmet definirane su aktivnosti koje student treba uspješno izvršiti u svrhu polaganja ispita. Pritom je mogući raspon udjela pojedinačnih aktivnosti u ukupnoj ocjeni definiran dokumentom „Okviri kriterija ocjenjivanja studenata“. Također su Okvirima definirani minimalni pragovi za pojedinačne aktivnosti, mogućnosti naknadnog izvršavanja prvotno neuspješno odrađenih aktivnosti, kao i ostali opći uvjeti i kriteriji za uspješno izvršavanje pojedinačnih aktivnosti, a time i za polaganje ispita u cjelini.

Napredovanje kroz studij temelji se na ostvarenim ECTS bodovima što je detaljno opisano sveučilišnim Pravilnikom o studijima i studiranju.

Prioritet je osiguravanje visoke kvalitete obrazovanja studenata te cjeloživotnoga obrazovanja i usavršavanja iz područja elektrotehnike, računarstva i informacijsko-komunikacijske tehnologije kroz povezivanje nastave, znanstvenog istraživanja i suradnje s gospodarstvom.

1. **Znanstvena djelatnost**

* **OPIS PROGRAMA**

Na Fakultetu elektrotehnike, računarstva i informacijskih tehnologija Osijek znanstvenici provode istraživanja u području elektroenergetike, informacijsko-komunikacijskih tehnologija, automatike, elektrostrojarstva, računarstva i automobilske industrije. U proteklih pet godina sudjelovali su kao voditelji ili suradnici u 42 znanstveno-istraživačkih i tehnologijskih projekata pri čemu je na 24 projekta Fakultet imao ulogu nositelja. Zaposlenici Fakulteta u posljednjih pet godina su sudjelovali kao voditelji ili suradnici u 42 znanstveno-istraživačka i tehnologijska projekta, pri čemu je na 24 projekta Fakultet imao ulogu nositelja. Fakultet aktivno sudjeluje u pripremi i provedbi projekata koristeći različite izvore financiranja poput: Europski strukturni i investicijski fondovi (EFRR, ESF), Horizon, Interreg IPA programi prekogranične suradnje, Hrvatska zaklada za znanost (HRZZ), sredstva Sveučilišta Josipa Jurja Strossmayera u Osijeku, Hrvatske agencije za malo gospodarstvo, inovacije i investicije (HAMAG-BICRO). U tom je razdoblju objavljeno više od 759 znanstvenih i preglednih radova, od kojih 237 u časopisima indeksiranim u bazi Web of Science pri čemu prosječni čimbenik utjecaja radova i broj citata rastu iz godine u godinu što ukazuje na sve veću međunarodnu prepoznatljivost rezultata znanstvenih istraživanja na Fakultetu Fakultet elektrotehnike, računarstva i informacijskih tehnologija Osijek. Znanstveni rad se ogleda i u uspješnom vođenju studenata na poslijediplomskom studiju. Fakultet izdaje međunarodni znanstveni časopis International Journal of Electrical and Computer Engineering Systems te je organizator IEEE konferencije International Conference on Smart Systems and Technologies (SST) u kojima se objavljuju rezultati istraživanja iz teorije i primjene elektrotehnike, računarstva, komunikacijsko-informacijskih tehnologija, elektrogenergetike kao i interdisciplinarnih područja.

1. **Stručna djelatnost i suradnja s gospodarstvom**

* **OPIS PROGRAMA**

Stručna djelatnost Fakulteta elektrotehnike, računarstva i informacijskih tehnologija Osijek najvećim se dijelom odvija kroz suradnju s gospodarstvom. Osnovni oblici ove djelatnosti su izrade studija i tehničkih rješenja, mjerenja i proračuni te istraživanje i razvoj na područjima elektroenergetike, elektrostrojarstva, automatike, komunikacija i računarstva, ali i obrazovanje djelatnika pojedinih gospodarskih subjekata kroz stručne seminare, radionice i nastavu na različitim poslijediplomskim i specijalističkim studijima. Kroz ovu suradnju s gospodarstvom djelatnici Fakulteta imaju mogućnost primijeniti znanja stečena kroz znanstveno-istraživački rad, a ujedno stječu veliko iskustvo o tehnologijama u primjeni i problemima s kojima se susreću njihovi korisnici, ali i o potrebama gospodarstva za novim tehnologijama i profilima stručnjaka s navedenih područja.

Sve ovo povratno djeluje na nastavni proces na Fakultetu elektrotehnike, računarstva i informacijskih tehnologija Osijek tako da podiže njegovu kvalitetu i omogućava bolje profiliranje njegovih studijskih programa. Ovo povratno djelovanje na nastavni proces dopunski je ojačano i činjenicom da je određeni broj stručnjaka iz gospodarstva aktivno uključen i u nastavni proces čime se studentima osigurava izravan transfer praktičnih znanja i iskustava s tehnologijama koje se koriste u praksi. Ova praktična znanja i iskustva studenti stručnog studija neposredno stječu kroz obavljanje stručne prakse u gospodarstvu kao i kroz izradu diplomskih i završnih radova u suradnji s gospodarskim partnerima.

U pogledu stručne djelatnosti Fakulteta veliko značenje imaju odnedavno ustrojeni i akreditirani laboratoriji za ispitivanje niskofrekvencijskih i visokofrekvencijskih elektromagnetskih polja: laboratorij za elektromagnetsku kompatibilnost te laboratorij za VF mjerenja. Osim toga, Fakultet je ovlašten i za obavljanje usluga vezanih za rješavanje problematike energetske učinkovitosti zgrada u skladu s važećim zakonskim propisima te, u suradnji sa svojim partnerima, za energetski pregled i energetsko certificiranje u zgradarstvu.

1. **Međunarodna suradnja**

* **OPIS PROGRAMA**

Međunarodna suradnja Fakulteta elektrotehnike, računarstva i informacijskih tehnologija Osijek od strateškog je značaja za znanstveno-istraživačku, nastavnu i stručnu djelatnost. Provodi se kroz međunarodne projekte, projekte s međunarodnim financiranjem te međunarodne projekte i programe mobilnosti. U aktivnostima vezanima za međunarodne projekte i projekte s međunarodnim financiranjem sudjeluju znanstvenici i suradnici te nastavno i nenastavno osoblje, a u programima mobilnosti, najčešće Erasmus/ Erasmus+ i IAESTE uz navedene skupine zaposlenika, studenti svih razina studiranja i studijskih programa. Fakultet elektrotehnike, računarstva i informacijskih tehnologija Osijek ima suradnju s pedesetak inozemnih institucija.

U cilju osiguravanja preduvjeta za razvoj međunarodne suradnje Fakultet je 2013. godine osnovao Ured za međunarodnu suradnju, znanstvene i stručne projekte (u daljnjem tekstu: Ured za međunarodnu suradnju) koji u suradnji s prodekanima, dekanom i službama Fakulteta obavlja niz uspostavnih, informativnih, pripremnih, provedbenih, analitičkih i administrativnih aktivnosti. Radi uspješnijeg praćenja prijave i provedbe međunarodnih i domaćih projekata te praćenja odlazne i dolazne mobilnosti studenata, nastavnog i nenastavnog osoblja definirane su odgovarajuće procedure i obrasci.

1. **Sustav osiguravanja kvalitete**

Sustavom osiguravanja kvalitete visokog obrazovanja, koji je najprije implementiran u nastavnu djelatnost Fakulteta, a zatim i u znanstveno-istraživačku djelatnost, nastoje se obuhvatiti sve djelatnosti Fakulteta pa tako i stručnu i administrativne djelatnosti. Ured za kvalitetu svoj rad koordinira s Centrom za unaprjeđenje i osiguranje kvalitete visokog obrazovanja Sveučilišta Josipa Jurja Strossmayera u Osijeku. Povjerenstvo za kvalitetu djeluje usklađeno s Uredom za kvalitetu te s njime dijeli odgovornost za unaprjeđenje i osiguranje kvalitete. Povjerenstvo izrađuje godišnji plan aktivnosti te ga istekom akademske godine vrednuje i izvješće podnosi Fakultetskom vijeću. Dokumenti vezani uz sustav kvalitete kao i ostali dokumenti vezani uz rad Povjerenstva dostupni su na internetskim stranicama kvalitete, <https://www.ferit.unios.hr/fakultet/kvaliteta>.

**Zakonske i druge pravne osnove –** ZAKONSKE I DRUGE PODLOGE NA KOJIMA SE ZASNIVAJU PROGRAMI

**-** Zakon o znanstvenoj djelatnosti i visokom obrazovanju

**-** Strategija obrazovanja, znanosti i tehnologije RH

- Strategija Sveučilišta Josipa Jurja Strossmayera u Osijeku 2021. – 2030.

- Strateški plan razvoja ETF 2021. – 2025.

- Ugovoru o punoj subvenciji participacije redovitih studenata u troškovima studija

- Ugovoru o namjenskom institucionalnom financiranju znanstvene djelatnosti

**CILJEVI PROVEDBE PROGRAMA U RAZDOBLJU 2023. – 2025. I POKAZATELJI USPJEŠNOSTI KOJIMA ĆE SE MJERITI OSTVARENJE TIH CILJEVA**

**CILJ 1.**

Osiguravanje visoke kvalitete obrazovanja studenata te cjeloživotnoga obrazovanja i usavršavanja iz područja elektrotehnike, računarstva i informacijsko-komunikacijske tehnologije kroz povezivanje nastave, znanstvenog istraživanja i suradnje s gospodarstvom.

**OBRAZLOŽENJE CILJA**

Ciljevi koji su definirani u svrhu ostvarenja misije i vizije Fakulteta su:

- uskladiti broj i profil studijskih programa s društvenim i gospodarskim potrebama

- prilagoditi sadržaje studijskih programa jasno definiranim ishodima učenja

- osigurati povezanost tržišta rada i visokog obrazovanja

- osigurati primjerene prostorne standarde i opremljenost

- unaprijediti informacijsko-komunikacijsku infrastrukturu

- povećati dolaznu i odlaznu mobilnost studenata i nastavnika

- poticati uvođenje nastave na stranim jezicima

- poticati formiranje združenih studija s eminentnim europskim i svjetskim visokim učilištima.

Prioritet je osiguravanje visoke kvalitete obrazovanja studenata te cjeloživotnoga obrazovanja i usavršavanja iz područja elektrotehnike, računarstva i informacijsko-komunikacijske tehnologije kroz povezivanje nastave, znanstvenog istraživanja i suradnje s gospodarstvom.

**POKAZATELJI UČINKA**

* Usvojene izmjene studijskih programa, anketa o usvojenosti predviđenih ishoda učenja i utrošenim radnim satima u usporedbi s ECTS-ima predmeta
* Sveučilišna studentska anketa
* Iznos financijskih sredstava uloženih u razvoj nastavnih laboratorija i informatičku strukturu
* Broj m2 predavaonica, nastavnih laboratorija i računalnih učionica u odnosu na ukupan broj studenata
* Broj izrađenih diplomskih i završnih radova u suradnji s gospodarstvom
* Broj odrađenih studentskih projekata u suradnji s gospodarstvom
* Broj radova objavljenih u koautorstvu sa studentima
* Broj i vrsta novih informacijskih sustava
* Broj novih sveučilišnih udžbenika i priručnika autora djelatnika Fakulteta objavljenih u prethodnoj akademskoj godini u okviru izdavačke djelatnosti Fakulteta
* Međunarodna mobilnost studenata dolazna i odlazna
* Mobilnost studenata unutar RH dolazna i odlazna
* Broj nabavljenih nastavnih pomagala za specifične potrebe studenata s invaliditetom u odnosu na broj studenata s invaliditetom

|  |  |  |  |  |
| --- | --- | --- | --- | --- |
| Pokazatelji | jedinica | Izvor podataka | Ciljana vrijednost 2023.- plan | Ciljana vrijednost 2023.- izmjene i dopune plana |
| Iznos financijskih sredstava uloženih u razvoj nastavnih laboratorija i informatičku strukturu | Novčani iznos EUR | Plan 2023 | 350.000 | 260.000 |
| Nagrađivanje studenata | Novčani iznos EUR | Plan 2023 | 3.400 | 17.875 |

**CILJ 2.**

Povećanje kvalitete i međunarodne prepoznatljivosti znanstveno-istraživačkog rada te prijenos novih znanstvenih ideja i suvremenih tehnologija u hrvatsko gospodarstvo.

**OBRAZLOŽENJE CILJA**

Znanstvena djelatnost je osnova i preduvjet za kvalitetno visoko obrazovanje i zasniva se na nedjeljivosti sveučilišnog nastavnog rada i znanstvenog istraživanja. Strateški cilj i zadaci znanstvene djelatnosti u skladu su s misijom i vizijom Fakulteta, Strategijom razvoja Europske unije – Europe 2020, Europskim okvirnim programom istraživanja i inovacija Obzor, Strategijom obrazovanja, znanosti i tehnologije Republike Hrvatske te sa Strategijom Sveučilišta J. J. Strossmayera u Osijeku.

Povećanje kvalitete istraživanja će se provoditi kroz poticanje objavljivanja znanstvenih radova u časopisima koji su indeksirani u bazi Web of Science (WoS), a posebno u časopisima koji prema čimbeniku odjeka pripadaju u Q1 kategoriju, te kroz poticanje prijava znanstvenih projekata, a posebno kompetitivnih (HRZZ i Obzor) te osiguranje institucijske podrške za prijavu i provedbu projekata.

Jačanje međunarodne mreže suradničkih institucija i međunarodne prepoznatljivosti istraživačkih grupa provodit će se kroz aktivnosti poticanja suradnje sa znanstvenicima na međunarodnim institucijama (zajednički projekti, mobilnost znanstvenika u cilju istraživanja, zajedničko objavljivanje radova), unaprjeđenjem kvalitete informacija na engleskom jeziku, poticanjem među zavodske i među institucijske suradnje te povećanje vidljivosti znanstvenog rada istraživačkih grupa i organizacijom međunarodnih znanstvenih skupova, radionica i sličnih aktivnosti.

Za postizanje navedenog cilja provodi će se također i sljedeći zadatci:

* Jačanje suradnje s gospodarstvom, javnim sektorom, lokalnom i regionalnom samoupravom.
* Prijenos znanja i tehnologija, komercijalizacija rezultata istraživanja i zaštita intelektualnog vlasništva.
* Povećanje broja znanstvenika i jačanje njihovih kompetencija.
* Poboljšanje znanstveno-istraživačke infrastrukture i podizanje kvalitete upravljanja resursima i administrativne podrške.
* Unaprjeđenje kvalitete i međunarodne prepoznatljivosti poslijediplomskih doktorskih studija.

Svi navedeni i drugi zadatci su pobliže opisani u Strategiji razvoja ETF 2021. do 2025.

U 2023.g. planirani su prihodi i rashodi za projekte Hrvatske zaklade za znanost za četiri projekata (izvor 52) u ukupnom iznosu od 160.565,00 EUR u skladu sa budžetom projekata, izmjenama i dopunama je ta vrijednost povećana na 287.094 EUR prema podatcima koje smo zaprimili od Hrvatske zaklade za znanost.

Izmjenom i dopunom plana za 2023.g. obuhvaćen je projekt EUROCC - konzorcijski sporazum o suradnji (EuroHPC) na projektu stvaranja nacionalnih centara kompetencije, Umrežani stacionarni baterijski spremnici energija USBSE i Provođenje vrhunskih graničnih istraživanja o područjima znanosti o podacima i kooperativnim sustavima i jačanje kapaciteta znanst. Centra izvrs. u navedenim područijma u ukupnom iznosu prihoda 243.462,00 EUR na izvoru 52.

Prema podatku dobivenom od nositelja projekta Umreženi stacionarni baterijski spremnici energije na izvoru 52 isplaniran je prihod na kontu 6393 u iznosu od 151.237,00 EUR, za projekt EuroCC isplaniran je prihod na kontu 6393 u iznosu od 45. 948 EUR, za projekt DATACROSS DATA SCIENCE isplaniran je prihod na kontu 6393 u iznosu od 15.156 EUR i na kontu 6391 iznos od 160.565 EUR za projekte Hrvatske zaklade za znanost. Na poziciji 563 je u 2023.g. planiran podprojekt Razvoj ekspertnog sustava za upravljanje proizvodnjom i preradom prehrambenih proizvoda također prema dinamici utvrđenoj u proračunu projekta.

Na rashodima EU podprojekata planiran je prijenos sredstava na 3693 Sveučilištu u Slavonskom Brodu u iznosu od 1.658 EUR o čemu smo ih pismeno obavijestili.

Planirani su prihodi i rashodi za novi podprojekt „ REsearch-based teaching for life-e long LEARNing“ (RELEARN) na izvoru 51 prema dinamici i budžetu projekta, te je izmjenama i dopunama planiran projekt Intelligent Metods for Structures, Elements and Materials (IM4StEM) u iznosu od 23.552 EUR na 6393.

**POKAZETELJI UČINKA**

* Broj radova objavljenih u časopisima indeksiranim u WoS-u u prethodnoj kalendarskoj godini, ukupan broj citata radova koji su indeksirani u WoS-u
* Organizacija međunarodnih znanstvenih skupova, radionica i sličnih aktivnosti
* Broj ugovorenih znanstveno-istraživačkih i razvojnih projekata u suradnji s gospodarstvom, javnim sektorom i/ili jedinicama lokalne i regionalne samouprave
* Broj doktoranada iz gospodarstva/ ukupan broj doktoranada
* Broj projekata s primjenom istraživanja u gospodarstvu
* Broj prijavljenih patenata
* Broj djelatnika u znanstvenim zvanjima, broj mladih istraživača
* Broj znanstvenih i stručnih predavanja organiziranih na Fakultetu
* Broj znanstveno-istraživačkih laboratorija
* Vrijednost novonabavljene znanstvene opreme i sredstava za održavanje postojeće
* Baza podataka o znanstvenoj opremi dostupna putem intraneta

|  |  |  |  |  |
| --- | --- | --- | --- | --- |
| Pokazatelji | Jedinica | Izvor podataka | Ciljana vrijednost 2023. - plan | Ciljana vrijednost 2023.- izmjena i dopuna plana |
| Vrijednost novonabavljenje znanstvene opreme sa projekata | Novčani iznos u EUR | Plan 2023 | 110.000 | 122.560 |
| Održavanje postojeće znanstvene opreme | Novčani iznos u EUR | Plan 2023 | 100.000 | 100.000 |
| Sudjelovanje na međunarodnim konferencijama | Novčani iznos u EUR | Plan 2023 | 32.000 | 36.645 |
| Knjige i druga literatura | Novčani iznos u EUR | Plan 2023 | 5.000 | 1.495 |

**CILJ 3.**

Unaprjeđenje poslovanja Fakulteta, uvjeta za stručnu djelatnost i infrastrukture koja će omogućiti dugoročan razvoj Fakulteta te sustavno unaprjeđivanje i razvoj sustava za osiguravanje kvalitete u svim područjima djelatnosti Fakulteta.

**OBRAZLOŽENJE CILJA**

Analiza je pokazala da postojeće zgrade u kojima je smješten Fakultet dugoročno ne mogu osigurati zadovoljavajući razvoj Fakulteta, kvalitetnu organizaciju, učinkovito korištenje resursa te niske troškove održavanja infrastrukture. Stoga je odlučeno da se pristupi izgradnji nove zgrade Fakulteta u okviru sveučilišnog kampusa.

Zadaci kroz koje će se ostvariti postavljeni cilj su:

- unaprjeđenje poslovanja i stručne djelatnosti Fakulteta kroz uspostavljanje jasnih procedura i postupaka u svim aspektima poslovanja, unaprjeđenje podrške stručnoj djelatnosti, usavršavanje djelatnika zajedničkih službi Fakulteta, informatizacija poslovanja Fakulteta u području rada zajedničkih službi i unaprjeđivanje suradnje s gospodarstvom.

- unaprjeđenje prostorne infrastrukture Fakulteta kroz izradu projekata za novu zgradu te ishođenje neophodne dokumentacije, osiguravanje izvora financiranja za izgradnju nove zgrade i izgradnja nove zgrade Fakulteta, povećanje energetske učinkovitosti postojećih zgrada i njihova prilagodba novim potrebama, te kroz učinkovitije korištenje energije i poboljšanje ekoloških standarda Fakulteta

- jačanje sustava osiguravanja kvalitete kroz analizu provedbe strateških ciljeva te, prema potrebi, definiranje mjera za poboljšanje provedbe u skladu s rezultatima analize, te provođenje aktivnosti u skladu s priručnikom za unaprjeđenje i osiguranje kvalitete visokog obrazovanja i sustavno provođenje edukacije i usavršavanja zaposlenika Fakulteta.

**POKAZATELJI REZULTATA**

|  |  |  |  |  |  |  |
| --- | --- | --- | --- | --- | --- | --- |
| Pokazatelji rezultata | Definicija | Jedinica | Polazna vrijednost | Izvor podataka | Ciljana vrijednost 2023. plan | Ciljana vrijednost 2023. izmjene i dopune plana |
| |  | | --- | |  | |  |  |  |  |  |  |
| Izrađeno idejno rješenje i studija izvodljivosti | Dokumentacija potrebna za izgradnju nove zgrade FERIT | Broj | 0 | Povjerenstvo | 1 | 1 |
| Izrađeni idejni, glavni i izvedbeni projekt za novu zgradu | Dokumentacija potrebna za izgradnju nove zgrade FERIT | Broj | 0 | Povjerenstvo | 1 | 1 |
| Dobivena građevinska dozvola za novu zgradu fakulteta | Dokumentacija potrebna za izgradnju nove zgrade FERIT | Broj | 0 | Povjerenstvo | 1 | 1 |
| Imenovane osobe za gospodarenje energijom i otpadom | Praćenje potrošnje energenata,  analiza potrošnje energenata i odluke o uvođenju poboljšanja,  primijenjeni obnovljivi izvori energije,  uvedene mjere za zaštitu okoliša | Broj | 1 | Arhiva FERIT | 1 | 1 |
| Anketa o zadovoljstvu djelatnika fakulteta radom zajedničkih službi | Pokazatelj potrebe za usavršavanjem | Broj | 0 | Ured za kvalitetu | 1 | 1 |
| Uspostavljanje jedinstvene evidencije stručnih poslova i projekata te praćenje pripadnih aktivnosti i troškova | Pokazatelj učinkovitijeg praćenja stručnih projekata u cijelosti | Broj | 1 | Administrativna tajnica za stručne projekte, Arhiva FERIT | 1 | 1 |
| Broj usavršavanih djelatnika | Usavršavanje djelatnika zajedničkih službi Fakulteta | Broj | 9 | Ured za kvalitetu | 10 | 10 |
| Broj mobilnosti nenastavnog osoblja | Usavršavanje djelatnika zajedničkih službi Fakulteta | Broj | 4 | Ured za međunarodnu suradnju | 6 | 6 |
|  |  |  |  |  |  |  |
| Broj realiziranih stručnih poslova | Unaprjeđivanje suradnje s gospodarstvom | Broj | 20 | Administrativna tajnica za stručne projekte, Arhiva FERIT | 25 | 25 |
| Broj realiziranih programa cjeloživotnog obrazovanja | Unaprjeđivanje suradnje s gospodarstvom | Broj | 1 | Administrativna tajnica za stručne projekte, Arhiva FERIT | 1 | 1 |

|  |  |  |  |  |
| --- | --- | --- | --- | --- |
| Pokazatelji | Jedinica | Izvor podataka | Ciljana vrijednost 2023. - Plan | Ciljana vrijednost 2023. - izmjene i dopune plana |
| Dokumentacija za izgradnju zgrade | Novčani iznos u EUR | Plan 2023 | 270.000 | 51.261 |
| Prihodi stručnih projekata s gospodarstvom | Novčani iznos u EUR | Plan 2023 | 150.000,00 | 200.000 |
| Prihodi cjeloživotnog obrazovanja | Novčani iznos u EUR | Plan 2023 | 25.000,00 | 0 |
| Trošak usavršavanja djelatnika | Novčani iznos u EUR | Plan 2023 | 40.500,00 | 40.500,00 |

U izmjenama i dopunama financijskog plana pod stavkom prihoda odvojeno su planirani prihodi ostvareni na tržištu (vlastiti prihodi) od prihoda proračuna (prihodi: za pokriće troškova poslovanja, za pokriće kapitalnih investicija, za pokriće ugovornih obveza) i ostalih prihoda (donacije, zajmovi, pomoći i ostali prihodi). Također su posebno planirani prihodi iz EU, te za međunarodne mobilnosti. Prihodi za 2023 g. o punoj subvenciji participacije redovitih studenata u troškovima studija u akademskoj god. 2022./2023. i prihodi za namjensko institucionalno financiranje znanstvene djelatnosti su planirani zajedno u iznosu od 753.240 EUR na izvoru 11 Opći prihodi i primitci.

Ukupno planirani prihodi za 2023. godinu iznose 7.610.882,00 EUR. Donos sredstava iz 2022.g. iznosi 960.127,00 kn. Donos prihoda za posebne namjene u 2023. godinu iznosi 399.444 EUR i odnosi se na prihode od školarina koji su se koristiti za troškove redovnog poslovanja u 2023. Odnos prihoda za posebne namjene za 2023.g. iznosi 508.143 EUR i odnosi se na školarine. Planirani donos prihoda na ostalim pomoćima iznosi 155.353 EUR i odnosi se na prihode projekata sukladno planiranoj dinamici njihove potrošnje. Također odnos prihoda na ostalim pomoćima za 2023.g. se odnose na prihode projekta koji se prenose zbog dinamike potrošnje po planu projekta i prihode za projekte koji su pred financirani iz drugih izvora (445.208).

Odnos prihoda na izvoru 563 se odnosi na sredstva projekta koja se troše prema utvrđenoj dinamici projekta financiranih iz Europskog fonda za regionalni razvoj: Provođenje vrhunskih graničnih istraživanja o područjima znanosti o podacima i kooperativnim sustavima i jačanje kapaciteta znanst. Centra izvrs. u navedenim područijma i Mjerenje i praćenje uvjeta skladištenja i transporta proizvoda putem pametne naljepnice.

Donos na izvoru 61 planiran je na temelju dinamike provedbe IRI projekta u 2023, kao i odnos.

Struktura planiranih prihoda za 2023. godinu je sljedeća :

1. Prihodi iz proračuna 5.148.165,00 68%
2. Vlastiti prihodi 236.030,00 3%
3. Vlastiti namjenski prihodi 761.614,00 10%
4. Pomoći, EU sredstva, donacije 1.465.073,00 19%

Ukupni prihodi 7.610.882,00 100%

+ Donos iz 2022.g. 960.127,00

Planirani odnos neutrošenih prihoda u 2023 godini iznosi 1.692.788,00 EUR.

Planirani rashodi sadrže rashode za zaposlene (plaće, jubilarne nagrade, božićnice, regres, pomoći i ostalo), materijalne rashode (rashode za službena putovanja, energiju, komunalne usluge, reprezentaciju, intelektualne usluge, uredski materijal, sitan inventar i ostalo), rashode za kapitalne investicije i ostale rashode (financijske rashode, stipendije, pomoći, studentski zbor i ostalo).

Rashodi financirani prihodima ostvarenim prema Ugovoru o punoj subvenciji participacije redovitih studenata u troškovima studija u akademskoj god. 2022./2023. su planirani za:

* pokrivanje dijela troškova koji nastaju zbog provedbe studijskih programa i ostvarivanje ishoda učenja, uključivo i sve administrativne i potporne djelatnosti koje fakultet organizira s ciljem poboljšanja procesa učenja, povećanja završnosti i zapošljivosti te pristupa visokom obrazovanju
* postizanje općih strateških razvojnih ciljeva i provedbu akcijskih planova fakulteta za koje su indikatori, ciljevi i zadatci utvrđeni u strategiji razvoja fakulteta 2021 – 2025 g.
* stipendiranje i nagrađivanje studenata
* plaćanje rada iznad norme i vanjske suradnje

Rashodi financirani prihodima ostvarenim prema Ugovoru o namjenskom institucionalnom financiranju znanstvene djelatnosti u 2023.g. su planirani za:

* nabavku knjiga i druge stručne literature
* nabavku opreme za znanstvene laboratorije
* stručno usavršavanje
* članarine
* službena putovanja

Rashodi za redovnu djelatnost fakulteta (izvor 11) iz proračuna planirani su na skupini računa:

* 31 Rashodi za zaposlene (Plaće, doprinosi i ostali rashodi za zaposlene)
* 32 Materijalni rashodi (naknada za prijevoz, zdravstvene usluge i pristojbe i naknade)

Ukupno planirani rashodi za 2023. godinu, iznose 6.878.231,00 kuna, odnosno svi rashodi i izdaci pokriveni su prihodima, primicima i donosom sredstava iz prethodne godine. Struktura je sljedeća:

1. Rashodi za zaposlene 5.337.503,00 78%
2. Materijal. rashodi 1.240.173,00 18%
3. Prijenosi između prorač. korisnika

369 1.658,00 0,02%

1. Ostali rashodi (Financijski, stipendije) 35.007,00 0,50%
2. Nabava nefinancijske imovine 263.890,00 3,48%

Ukupni rashodi 6.878.231,00 100%

Donos prenesen iz 2022.g. utrošit će se namjenski za pokriće budućih rashoda u 2023.g. U rashodima za nabavu nefinancijske imovine isplanirani su troškovi izrade dokumentacije potrebne za izgradnju nove zgrade fakulteta na lokaciji sveučilišnog kampusa u iznosu od 51.261,00 EUR s ciljem povećanja prostornih kapaciteta temeljem donesene strategije razvoja.

U Osijeku, 29.11.2023.g.

Šef računovodstva Dekan

Mirta Hanzer Prof.dr.sc.Tomislav Matić